《感事建除体二首 其二》
宋代·程公许

建大将旗鼓，遴选兹维艰。除授得其人，国势维泰山。

满朝绶若若，熟谋须万全。平生想卫霍，摧枯无留难。

定论真黩武，亦足激懦孱。执爵酹太宫，感慨清泪潸。

破敌岂无策，百年祇长叹。危机屡反复，地险失故关。

成败虽运数，人谋忌訑谩。收民心第一，根本无创残。

开纳智与勇，及时护风寒。闭口勿多言，天道谅好还。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。